Source: https://pestisracok.hu/vizoviczki-szabadulna-a-bortonbol-jogeros-iteletenek-megsemmisiteset-kerte-a-kuriatol-a-diszkopapa/
Timestamp: 2019-05-26 23:24:26
Document Index: 3220793

Matched Legal Cases: ['Kúria ', 'Kúria ', 'Kúria ', 'bíróság ', 'bíróság ', 'bíróság ', 'Kúria ']

Vizoviczki szabadulna a börtönből: Jogerős ítéletének megsemmisítését kérte a Kúriától a diszkópápa – PestiSrácok
Kétszáz oldalas felülvizsgálati indítványt nyújtott be a költségvetési csalásos ügyében az éjszakai mulatóiról és bárjairól elhíresült diszkópápa, Vizoviczki László ügyvédje – tájékoztatta a PestiSrácok.hu-t a Kúria sajtóosztálya. Vizoviczkiék beadványukban elsődlegesen azt indítványozták, hogy a Kúria helyezze hatályon kívül az első és másodfokú ítéletet és szüntesse meg az eljárást, másodlagosan pedig azt kérték, hogy a legfelsőbb bírói fórum utasítsa a másodfokú bíróságot új eljárásra. A Kúria várhatóan július elején, nem nyilvános ülésen hoz döntést az ügyben.
Vizoviczkit jogerősen hét évre ítélték, de most a Kúriához fordult. Fotó: Horváth Péter Gyula/PS
Az éjszaka császárát tavaly október 3-án ítélte jogerősen hét év fegyházbüntetésre bűnszervezetben elkövetett költségvetési csalás miatt a Fővárosi Ítélőtábla. A táblabíróság Vizoviczkit több, mint 300 milliós vagyonelkobzással is sújtotta. A büntetőeljárás idején a vállalkozó szinte végig kényszerintézkedés hatálya alatt állt, így a rá kiszabott büntetés felét már kitöltötte. A Központi Nyomozó Főügyészség (KNYF) vádiratában hangsúlyozta, hogy Vizoviczki megkérdőjelezhetetlen vezetőként irányította az általa létrehozott bűnszervezetet, szórakozóhelyeinek minden egyes eltitkolt milliói hozzá kerültek, és annak felhasználásáról kizárólag az éjszaka egykori ura dönthetett. A vád szerint Vizoviczki László a 2000-es évek közepére több éjszakai szórakozóhelyen szerzett befolyást Budapesten, legális, illetve illegális eszközökkel átvette több mulató, valamint több, a Hajógyári-sziget területén található vendéglátóipari egység üzemeltetését. Az erőszakos, illetve egyéb úton megszerzett diszkók, bárok, mulatók a hatóság által vizsgált, 2010 és 2012 közötti időszakban több százmilliós bevételre tettek szert, azonban a Portik Tamásra terhelő vallomást tevő Vizoviczki utasítására „megtévesztették” az adóhatóságot, és a tényleges jövedelemnek csak egy részét vallották be.
Idén végre elsőfokú ítélet lehet
Vizoviczkiék perét 2015. január 14-én zárt eljárásban kezdte tárgyalni a Debreceni Törvényszék katonai tanácsa. Az eljárás sokáig csigalassúsággal haladt, de úgy tudjuk, az eljáró hadbíró és tanácsa már csak ezzel az üggyel foglalkozik, és a Debreceni Törvényszék portálunknak küldött tájékoztatása szerint év végére megszülethet az elsőfokú ítélet. A sajtóosztály hangsúlyozta azt is, hogy minden héten két, egész napos tárgyalást tartanak, eddig több, mint száz tanút meghallgattak, és idén megközelítőleg még harminc, vagy akár negyven személy kihallgatását tervezi a katonai tanács, ami után a bíróság júliusra befejezi a tanúbizonyítást.
Surnyák Mihályt is meghallgatták a vesztegetési perben. Fotó: PS
Vizoviczki nagy ellensége is tanúvallomást tett
A már kihallgatott tanúk közül Vizoviczki egykori jobbkezének, Varga Istvánnak a meghallgatása tartott a legtovább, már csak azért is, mert a vád jó része az ő vallomására épül, amely 1100 oldalt tesz ki. Vizoviczki László is túl van több nagyobb lélegzetű, hosszú órákig tartó vallomáson, de az üzletember az elhangzott tanúvallomásokra is hosszan reflektált. Az éjszaka császára felszólalásaiban tagadta a terhére rótt vádakat. Információink szerint a rettegett olajmaffiózó, Portik Tamás egykori bizalmasát, az olajos vállalkozó elleni eljárások koronatanúját is meghallgatták már. A volt bizalmi ember szerint az olajszőkítésből mesés vagyonra szert tett energolos pénzelte pályafutása kezdetén Vizoviczkit, aki a rendőri kapcsolatait is Portiknak köszönhette, hiszen azokat a hatósági embereket, akiket az éjszaka császárával együtt letartóztattak, majd eljárás alá vontak, az Energol-vezér mutatta be a diszkópápának. Vizoviczki azonban a mai napig tagadja, hogy köze lenne Portik Tamáshoz, és állítja: nem az olajos pénzekből építette ki diszkóbirodalmát. Ugyancsak tanúvallomást tett már az ügyben Vizoviczki László régi nagy ellenfele, Surnyák Mihály is. A Tropical éjszakai mulató tulajdonosa volt az egyetlen, aki nemet mondott Vizoviczki erőszakos belvárosi terjeszkedésére, 2000 nyarán pedig dokumentum értékű videofelvételt készített arról, hogy rendőrök asszisztálása mellett az éjszaka császára testőreivel miként tartott erődemonstrációt a Váci utcában. Surnyák Mihály tavaly októberben videointerjút adott a PestiSrácok.hu-nak, amit itt megnézhetnek.
Vizoviczki 2014-ben információkat adott át Gyurcsányól az ügyészségnek, de nem történt semmi. Fotó: Horváth Péter Gyula/PS
Gyurcsányról adott át információkat
Fontos még kiemelni, hogy Vizoviczki mind az adócsalási, mind a még mindig zajló vesztegetési ügyében szerette volna elkerülni a felelősségre vonást, amiért cserébe politikusok fejét ajánlotta az ügyészségnek. 2014 decemberében például terhelő információkat adott át Gyurcsány Ferencről és Juhász Ferenc egykori honvédelmi miniszterről a Központi Nyomozó Főügyészségnek (KNYF), majd felajánlotta, hogy a háttérbe húzódva, a nyomozati és bírósági szakból is kimaradva, operatív együttműködőként segítené a hatóságok munkáját a két politikus ügyében. Az alku azonban nem köttetett meg, ahogy egy évvel korábban sem tudott megegyezni az ügyészséggel Vizoviczki, aki azzal is fenyegetőzött, hogy jobboldali politikusokról is terhelő adatokkal rendelkezik. Azt a legfőbb ügyész is elismerte, hogy az éjszaka császára politikusokat érintő információkat bocsátott az ügyészség rendelkezésére annak érdekében, hogy megállapodás megkötésére kerüljön sor. Az alku Polt szerint azért nem köttetett meg, mivel Vizoviczki a vád szerint bűnszervezetben követte el a terhére rótt, kiemelkedő tárgyi súlyú bűncselekményeket, ezért az ügyészség úgy döntött, hogy fontosabb a diszkócsászár megbüntetése, mint a vele való együttműködés.
Kapcsolódó témákGyurcsány Ferencköltségvetési csalásKúriavesztegetésVizoviczki László
2019-05-11 at 06:17
Gyárfás, Tasnádi, Vizoviczky, Portik, Czeglédy Szabaduló Művészek nevű pártot alapítanak.
2019-05-11 at 07:03
SAJNOS—A bíróság és az ügyészség!!!!!!!MÉG MINDÍG A liberál-bolsik KEZÉBEN VAN!!!
KÉRDÉSEM A KORMÁNYHOZ : MIKOR SZEREZHETÜNK ÉRVÉNYT A 2/3—NAK???????????
Vannak, akik érvényt szereznek. Helyettünk.
Végül is kiknek nyertük meg immár a harmadik 2/3-ot?!
A kulturális életben is kitartóan várjuk a Miniszterelnök úr által megígért “2018 őszét”.
2019-05-11 at 07:46
Ahhoz mit szólsz, hogy Gyárfás új ügyvédje kijelentette, hogy a több zsák anyagból ő azokat is részletesen meg akarja ismerni, melyek irrelevánsak Gyárfás ügyében?
Jó, mi? Azt hinné az ember, hogy egy krimiparódiának a szinopszisát olvassa.
Sokan retteghetnek, hogy miket tartalmaznak azok a szalagok. Az fel sem merül az emberben, hogy… ááá, dehogy.
Jogbiztonságban élünk, független nyomzók, ügyészek, bírák… őrzik nyugodt álmunkat….
2019-05-11 at 06:20
Érdekes az alku elutasítása.
Ha a sarki zöldséges lenne az érintett, még érthető is lenne.
Így viszont elborzasztó !!!
2019-05-11 at 06:27
A sarki zöldségesnek is megvizsgálnám a pártszimpátiáját és kapcsolatait. Kicsi a rakás, nagyot kíván… Otp-s körökben ismert volt a sztori, hogy két fillérrel több jött ki az elszámolásban. Sehogyan sem értették, aztán a hosszas vizsgálat során kiderült, hogy nem többlet, hanem hiány, és nem két fillér, hanem kétmillió. Az 50-es években az nagyon sok pénz volt. 😁
És a birtokába jutott adatok alapján, természetesen nem indított nyomozást.
2019-05-11 at 06:28
Mert a jobboldali politikusokról is lett volna mondanivalója, ezért nem köttetett alku.
Mert a jobboldalon csak becsületes politikusok vannak!☺☺☺
2019-05-11 at 06:43
Csapódtak oda is, mind kirúgták, megvonták a mentelmi jogát, és megkapták, ami jár.
2019-05-12 at 12:22
Hát nem sok Simicskát láttunk a ballibeknél az is biztos.
A Kúria jelenlegi, bűnözőpárti irányvonalából kiindulva, minden esélye megvan rá.
Ha így megy tovább, még egy Kossuth-díjra is aspirálhat…
2019-05-11 at 10:04
Á, az nem fizet eleget. Annyit ezek naponta kerestek.
Sérelmi díjként néhány milliárd kártérítést, azt el tudnám képzelni.
Amit az utolsó 10 év joggyakorlata bemutatott, nálunk bármi előfordulhat.
Persze alibi támadást intéznek a főügyésszel és Handóval szemben,
holott Lovas feketén-fehéren levezette, hogy nekik kedvez minden lépésük.
2019-05-11 at 11:21
Csak 7 évet kapott?
2019-05-11 at 12:06
Rossz üzletet ajánlott Gyurcsány fejével. Fletó szabadlábon a legnagyobb haszon.